กินยาลดไขแล้ววันที่2วันตัวอุ่นๆไม่ร้อนมากปวดเบ้าตาเลกน้อยหนาวๆร้อรๆเปนอาการของไข้แบบไหนคะมึนๆบริเวณหน้าผากเลกน้อยคะ
สวัสดีค่ะ งาน,อาการมีไข้ หนาวๆ ร้อนๆ ปวดเบ้าตา มึนหัว หากเพิ่งเกิดขึ้นไม่กี่วัน ส่วนใหญ่ก็มักเกิดจากการติดเชื้อ เช่น1. ติดเชื้อไวรัส เช่น ไข้หวัด ไข้หวัดใหญ่ โควิด 19 โรคไข้ออกผื่นชนิดต่างๆ ไข้เลือดออก อาหารเป็นพิษจากเชื้อไวรัส เป็นต้น2. เกิดจากการติดเชื้อแบคทีเรีย เช่น คออักเสบ ทอนซิลอักเสบ อาหารเป็นพิษจากเชื้อแบคทีเรีย ไส้ติ่งอักเสบ กระเพาะปัสสาวะอักเสบ แผลติดเชื้อ ภาวะติดเชื้อในกระแสเลือด เป็นต้นนอกจากนี้ อาจไม่ได้เกิดจากการติดเชื้อก็ได้ เช่น เป็นผลข้างเคียงจากการฉีดวัคซีน เป็นต้นหากมีเฉพาะอาการไข้ ปวดเบ้าตาและมึนหัว ไม่มีอาการเฉพาะอื่นๆ ร่วม เช่น ไอ เจ็บคอ ท้องเสีย มีผื่นขึ้น เป็นต้น ก็ยังไม่สามารถตอบได้ว่าเกิดจากโรคอะไร ซึ่งหากไข้ไม่ได้สูงมาก แนะนำควรสังเกตและดูแลตามอาการไปก่อน แต่ในเบื้องต้น ควรตรวจ ATK เพื่อดูว่ามีการติดเชื้อโควิด 19 ด้วยหรือไม่ หากตรวจไม่พบ การดูแล ได้แก่ การเช็ดตัวลดไข้บ่อยๆ ดื่มน้ำเปล่ามากๆ แต่น้ำต้องไม่เย็น หลีกเลี่ยงการโดนลมหรืออยู่ในที่มีอากาศเย็น พักผ่อนเยอะๆ และทานยาลดไข้ คือ พาราเซตามอล ยังไม่แนะนำให้ทานยาลดไข้ในกลุ่มอื่นๆ เพราะอาจเกิดผลข้างเคียงหรือภาวะแทรกซ้อนได้ แต่หากอาการไข้ยังคงเป็นต่อเนื่อง หรือมีอาการอื่นๆ ปรากฎ ก็ควรไปพบแพทย์เพื่อตรวจหาสาเหตุและรักษาค่ะ